Oudbeampte vas ná vervalste permitte aan buitelandersArgieffoto ŉ 34-jarige vrou is Vrydag deur die Valke se teenkorrupsie-eenheid vasgetrek vir die uitreiking van vervalste permitte. Kapt. Lloyd Ramovha, woordvoerder van die Valke, het gesê die vrou was ŉ voormalige beampte van die departement van binnelandse sake. “Die verdagte van Kensington naby Kaapstad het glo in 2015 die departement se administratiewe stelsel gemanipuleer en permitte aan buitelanders uitgereik vir ŉ fooi van net meer as R10 000 per permit,” het Ramovha gesê. Die verdagte sal 30 November in die Kaapstad-distrikshof voorkom op aanklagte van korrupsie en bedrog.